बस वा ट्रेनमा यात्रा गर्दै हुन्हुन्छ ? कन्डक्टरबाट पचास पैसा वा एक रुपया फिर्ता पाइन भन्नै पर्नेछैन। पसलमा समान किनिसकेर फिर्ता पाउने खुद्रा पैसाको सट्टा मिठाइ भिडायो भनेर गुनासो गर्नु पर्नेछैन । बिजुली अफिस, लाइसेन्स अफिस, नगरपालिका, बैँक वा खानेपानी अफिसमा घन्टौं लाइन बस्नु पर्नेछैन। बस स्टप र रेल स्टपमा प्रतीक्षा गरिरहनु पर्नेछैन। भिडभाडमा पकेट मारिएला भन्ने चिन्ता गर्नु पर्नेछैन। पेट्रोलपम्प चौबिसै घन्टा खुला हुने हुनाले सहज हुनेछ। पार्किङ कसैले ठग्यो भन्ने गुनासो रहनेछैन । प्रीपेड, पोस्ट पेड वा बैँक कार्ड हराइहालेमा तुरुन्त एक फोनकल मै ब्लक गर्न सकिनेछ। जतासुकै सुरक्षित महसुस गर्नुहुनेछ। स्मार्ट स्वास्थ, स्मार्ट शिक्षा, स्मार्ट कृषिजस्ता अनेक पक्षलाई यस लेखमा समेटिएको छैन तर यी पनि स्मार्टसिटी कै तत्त्व हुन् । मोबाइल र ल्यापटपका बटनमा जीवन गाँसिएको हुनेछ । यही नै त हो स्मार्ट सिटी। तर, पूर्ण स्मार्टसिटी हुनका लागि आफू स्मार्ट बन्नु जरुरी छ।
